Държавен вестник, бр. 48, 2012 г., стр. 11

БРОЙ  48	
Д Ъ Р Ж А В Е Н  В Е С Т Н И К 	
СТР.  11  
	
в) „облаги от престъпление“ означава всяко 
имущество, извлечено или придобито 
пряко или непряко от всяко лице в 
резултат на престъпна дейност, или 
равностойността на такова имущество;
	
г) „средства на престъплението“ означава 
всякакъв вид собственост, използвана 
или предназначена да бъде използвана 
по какъвто и да е начин, изцяло или 
частично, за извършване на едно или 
повече престъпления;
	
д) „отнемане“ означава наказание или 
мярка, които предвиждат лишаване от 
право на собственост и са постановени 
от съд, в резултат на съдебно произ­
водство, във връзка с едно или повече 
престъпления;
	
е) „запор на имущество“ означава мярка за 
предотвратяване на сделки, прехвърляне 
или разпореждане с имущество.
Член 3
Отказване или отлагане на правна помощ
1. Правна помощ се отказва, когато:
	
а) замолената страна счита, че изпълне­
нието на молбата би накърнило нейния 
суверенитет, сигурност, обществен ред 
или друг съществен обществен интерес;
	
б) замолената страна има причини да 
счита, че искането за помощ е било 
направено с цел съдебно преследване 
на някого въз основа на неговата раса, 
пол, религия, националност, етнически 
произход, изразяване на мнение или 
че положението на това лице ще бъде 
влошено по някоя от тези причини;
	
в) молбата се отнася до престъпление, по 
което обвиняемият е бил оправдан с 
влязла в сила присъда или помилван в 
замолената страна.
2. Правна помощ може да бъде отложена, 
ако изпълнението на поръчката би могло да 
попречи на висящи наказателни дела в замо­
лената страна.
3. Замолената страна уведомява своевре­
менно молещата страна за своето решение да 
не изпълни изцяло или частично молбата за 
правна помощ или да отложи изпълнението 
є, като се мотивира за своето решение. 
4. Преди да бъде отказано изпълнение на 
искане за правна помощ или да бъде отложено 
изпълнението му, замолената страна преце­
нява дали помощта може да бъде оказана 
при определени условия, които тя счита за 
необходими. Ако молещата страна приеме 
оказването на помощта при тези условия, тя 
се съобразява с тях.
Член 4
Изпълнение на молбата за правна помощ
1. При изпълнение на поисканите правни 
действия замолената страна прилага нацио­
налното си законодателство. Доколкото ней­
ното законодателство и практика допускат, 
замолената страна може да изпълни молбата 
по начин, определен от законодателството на 
молещата страна.
2. Замолената страна съобщава датата и 
мястото на изпълнение на исканата помощ, 
ако молещата страна отправи специално ис­
кане за това. В този случай компетентните 
органи на молещата страна и страните по 
делото могат да присъстват при изпълнение 
на поръчката съгласно законите на замоле­
ната страна.
3. Замолената страна не отказва изпълне­
нието на молба на основание банкова тайна.
Член 5
Връчване на документи
1. Замолената страна връчва изпратените 
є с тази цел от молещата страна документи.
2. Молещата страна изпраща молба за 
връчването на документи, отнасяща се до из­
пращане на отговор или явяване в молещата 
страна в разумен срок преди определената 
дата за отговор или явяване. 
3. Замолената страна връща доказателство 
за връчването на документите по начин, изис­
кан от молещата страна. Ако връчването не 
може да се осъществи, причините се съобщават 
незабавно на молещата страна. 
Член 6
Предаване на документи и предмети
1. Замолената страна предава копия от 
публично достъпни в държавни органи ин­
формация и документи.
2. Замолената страна може да предаде ин­
формация, документи и предмети, които са 
в притежание на държавни органи, но не са 
публично достъпни, до същата степен и при 
същите условия, като тези, предвидени по 
нейния закон за предаване на собствените є 
правоприлагащи и правосъдни органи.
3. Замолената страна може да предаде 
заверени копия на документи, освен ако 
молещата страна изрично поиска предаване 
на оригиналите. Оригиналните документи 
се пазят поверително от молещата страна до 
приключване на производството. 
4. Оригиналните документи или предмети, 
предадени на молещата страна при поискване, 
се връщат възможно най-бързо на замолената 
страна.
5. Доколкото това не е забранено от пра­
вото на замолената страна, документите 
или предметите се предават във форма или 
придружени от удостоверение, които могат 
да бъдат уточнени от молещата страна, така 
че да бъдат допустими съобразно законода­
телството на молещата страна.